text: ерназар жамбыл облысы жамбыл ауданындағы ауыл, ерназар ауылдық округі орталығы. аудан орталығы аса ауылынан қарай 28 км жерде, баялыш, сұр жусан, көкпек басым өскен сұр қоңыр және шалғынды сұр топырақты шөлейтті жазық аңғарда орналасқан. 2,0 мың адам (1999). 1,6 мың адам (2009). іргесі 1954 жылы осы маңда ірі қой кеңшарын құруға байланысты қаланды. 1954-97 жылдары “қызыл октябрь” қой кеңшарының орталығы болып келді. оның негізінде 1997 жылдан шаруа қожалықтары жұмыс істейді. орта мектеп, клуб, пункт, т.б. мекемелер бар. тұрғындары көрші елді мекендермен автомобиль жолы арқылы қатынасады. ерназар атауы кісі есімінен шыққан. бөгеткөл ауылдың маңында қолдан жасалған көл. ол қар, жаңбыр суларынан жиналып көктемде аумағы ұлғайса, жаз айларында тартылып, тереңдігі 2-3 м-ге дейін таязданып кетеді. айтақ каналы егістікті суландырады. (канал қаздырған кісі аты).